open-index/open-wikipedia-markdown huggingface dataset:
Edelmetaal

duimnael|Edelmetale

'n **Edelmetaal** is 'n metaal wat geensins of weinig aangetas word deur oksidasie.

Voorbeelde van edelmetale sluit in goud en platinum; hulle voorkoms bly as gevolg van die weerstand teen oksidasie altyd ewe mooi. Iets minder edel is byvoorbeeld silwer, wat na verloop van tyd swart word, maar met 'n geringe polering weer sy glans kan verkry. Metale wat minder edel is, is koper, wat uiteindlik groen gevlek word deur oksidasie. Yster is nog minder edel en sal geheel en al deur verroesting vernietig word. Daar bestaan egter omstandighede waaronder sekere metale oksidasie beter sal kan weerstaan as metale wat selfs meer edel as hulself is. Sinkplaat word byvoorbeeld gebruik om wind en weer te trotseer, terwyl sink opsigself minder edel is as yster. Die rede hiervoor kan gevind word in die eenvormige, beskermde oksiedlagie wat verdere oksidasie teëwerk. Die vermoë van edelmetale om oksidasie oor baie jare te weerstaan is die rede waarom hulle as juweliersware en versierings gebruik word.

Dit het ook gelei tot die gebruik van edelmetale as ruilmiddel: hulle was so gewild dat diegene wat goud of silwer gehad het, hierdie metale vir bykans enigiets kon ruil. Die metale is ook seldsaam (maar nie té seldsaam nie), raak nie vinnig aangetas nie, en het 'n redelike stabiele waarde. Hierdeur kan die metale as geld gebruik word. Ook later, na die introduksie van papiergeld word baie valuta gerelateer aan die waarde van goud of silwer (goudstandaard, silwerstandaard).

Chemies kan dit as volg gesien word: 'n onedeler metaal kan 'n edeler metaal uit 'n oplossing van 'n edeler metaal laat neerslaan, die edelere metaal word as't ware 'verdring', dit wil sê dat die onedeler metaal in oplossing gaan en die edelere metaal uit die oplossing neerslaan. Byvoorbeel 'n ystere spyker in 'n oplossing met koper laat die spyker verkoper: die yster neem die plaas in van die koper in die oplossing en die koper kom op die spyker tereg. Alle metale kan op hierdie manier in 'n volgorde gesit word wat die spanningsreeks van die metale genoem word, met aan die ene kant die meest edele en aan die andere kant die meest onedele metaal.

Teenwoordig spreek mens in die vakliteratuur nie meer van "edel" of "onedel" nie, maar van sterke of swakke reduktors. Die ione wat na die reduksie gevorm is word die (geconjungeerde) oksidators genoem, en is ook weer van sterk naar swak in te deel. Sien ook redoksreaksie. Die edele metale, goud en platina, wil nie graag 'n elektron afstaan nie en daardoor in oplossing gaan (of 'n sout vorm), hulle is swakke reduktors. Die baie onedele metale, natrium en kalium, wil dit juis baie graag en is dus baie sterke reduktore. 'n Blokkie natrium sal uit homself al met lug reageer, en wanneer mens dit in water gooi, volg 'n heftige chemiese reaksie.

Sommige edelmetale kan egter aangetas word deur baie reaktiewe stoffe, soos koningswater.

## Notas 
:''Hierdie artikel is merendeels vertaal vanaf die Nederlandse Wikipedia-artikel :nl:Edelmetaal
Saarland

**Saarland** (Duits: [ˈzaːɐ̯lantʰ]; Frans: *Sarre*) is 'n deelstaat in die suidweste van Duitsland. Dit grens aan die deelstaat Rynland-Palts asook aan Frankryk en Luxemburg. Saarland vorm saam met die Franse administratiewe gewes Lotaringe (Frans: *Lorraine*), die Groothertogdom Luxemburg, die Duitse deelstaat Rynland-Palts en die Belgiese gewes Wallonië die Europese Saar-Lor-Lux-gebied.

[duimnael|links|Saarland se [Landtag in Saarbrücken]]
Saarland is in 1920 volgens die Verdrag van Versailles as 'n politieke entiteit gestig en amptelik Saarbekkengebied (Duits: *Saarbeckengebiet*, in die volkstaal meestal *Saargebiet*) genoem. Die destydse gebied was ietwat kleiner as die huidige deelstaat, aangesien die noordelike grens verder suidwaarts geleë was. Nadat die gebied vyftien jaar lank deur die Volkebond beheer is, is dit in 1935 ná 'n referendum weer by die Duitse Ryk ingelyf.

Saarland was ná die Tweede Wêreldoorlog tot 1949 'n Franse protektoraat, vervolgens 'n outonome gebied en het op 1 Januarie 1957 by die Federale Republiek van Duitsland aangesluit.

## Galery 

Lêer:Flag of Saar 1920-1935.svg|Vlag van die Saargebied, 1920 tot 1935
Lêer:Blason Sarre 1920 - 1935.svg|Wapen van die Saargebied, 1920 tot 1935
Lêer:Saarbeckengebiet map.gif|Kaart van die Saargebied, 1920 tot 1935
Lêer:Flag of Saar (1947–1956).svg|Vlag van Saarland, 1947 tot 1956
Lêer:Wappen Saarland 1948.svg|Wapen van Saarland, 1947 tot 1956
Lêer:Saarland karte neu.png|Kaart van Saarland

## Verwysings 
## Eksterne skakels 
*  
*  Amptelike webwerf
Selfstandige Evangelies-Lutherse Kerk

Die **Selfstandige Evangeliese-Lutherse Kerk** (SELK) (Duits: *Selbständige Evangelisch-Lutherische Kirche*) is 'n behoudende Lutherse Kerk in Duitsland.  Die administratiewe hoofkwartier, die *Kirchenbüro*, is in Hannover (deelstaat Nedersakse). Die biskop is Hans-Jörg Voigt. 

Die SELK is in 1830 gestig. Die verkose demokratiese bestuursorgane van die SELK is die Sinode. 

## Geskiedenis 
[duimnael|regs|210px|Die [Lutherroos was oorspronklik 'n seël wat Martin Luther vir sy briewe gebruik het. Dit is tans een van die simbole van die Evangelies-Lutherse Kerke]]
Selfstandige Lutherse minderheidskerke het tussen 1817 en 1880 veral in Pruise, Sakse, Hessen en Hannover ontstaan nadat Lutherse en Gereformeerde kerke in Duitsland deur die staat in 'n gemeenskaplike "Evangeliese Kerk" verenig is. Ook in die 20ste eeu het hierdie "Unie" (Duits: *Union*) of samesmelting model gestaan vir die daarstelling van een enkele Evangeliese eenheidskerk in Duitsland wat met die Evangeliese Kerk in Duitsland (EKD) verwesenlik is. Baie Lutherane was egter gekant teen hierdie samesmelting.

Hulle het veral aangevoer dat die Lutherse en Gereformeerde leerstellings onversoenbaar met mekaar sou wees en in 'n gemeenskaplike kerkverband nie gelyke regte sou kon geniet nie. Daar is byvoorbeeld na die uiteenlopende Lutherse en Gereformeerde leerstellings oor die Nagmaal verwys.

Om hul suiwer Lutherse leerstellings, belydenis, kerkdiens en selfstandige kerkorganisasie te bewaar - iets wat in die verenigde kerke van die verskillende Duitse lande nie meer moontlik was nie - het baie Lutherane daarna gestrewe om hul selfstandige kerkorde te herstel. Die stigting van suiwer Lutherse kerke is ook deur die Bybelkritiese teologie bevorder wat vanuit die staatsuniversiteite na ander sfere in die Duitse samelewing uitgebrei is. 'n Derde rede vir die afstigting van behoudende Lutherse kerke - veral in die laaste derde van die 19de eeu - was die toenemende invloed wat staatsinstellings op die tradisionele kerkreg uitgeoefen het.
  
Die huidige SELK is in 1972 met die samesluiting van kleiner selfstandige Lutherse kerke in Wes-Duitsland gevorm. 1991 het ook die Evangelies-Lutherse (Oud-Lutherse) Kerk in die eertydse Duitse Demokratiese Republiek (DDR) by die SELK aangesluit. Sodoende is byna alle Lutherse minderheidskerke in Duitsland in 'n gemeenskaplike kerkverband verenig.

## Eksterne skakels
* Die amptelike webwerf van die SELK
Polinoom

In Wiskunde is 'n **polinoom** 'n uitdrukking wat saamgestel word uit een of meer veranderlikes en konstantes deur gebruik te maak van optel, aftrek, vermenigvuldiging en konstante positiewe heelgetaleksponente. x^2 - 4x + 7\,  is 'n voorbeeld van 'n polinoom, maar x^2 - 4/x + 7x^{3/2}\, is nie omdat dit deling met 'n veranderlike insluit en 'n eksponent bevat wat nie 'n positiewe heelgetal bevat nie.

Polinome is een van die belangrikste begrippe in algebra en wiskunde in die algemeen en vind baie toepassings in die wetenskap. Hulle word gebruik om polinoomvergelykings te vorm, wat 'n wye reeks probleme kan voorstel, vanaf elementêre woordprobleme tot ingewikkelde probleme in die wetenskap; hulle word gebruik om polinoomfunksies te definieer wat gebruik word in vakgebiede wat wissel van chemie, fisika tot by ekonomie en word gebruik in analise en numeriese analise om ander vergelykings te benader. Polinome word gebruik om polinoomringe saam te stel, een van die kragtigste begrippe in algebra en algebraïse meetkunde.

## Oorsig 
'n Polinoom is óf nul óf kan uitgedruk word as die som van een of meer nie-nul terme ('n veelterm). Die getal terme is beperk. Hierdie terme bestaan uit 'n konstante (wat die koëffisiënt van die term genoem word) wat vermenigvuldig word met nul of meer veranderlikes (gewoonlik deur letters verteenwoordig). Elke veranderlike kan 'n eksponent hê wat 'n nie-negatiewe heelgetal is. Die eksponent van 'n veranderlike in 'n term is gelyk aan die orde van daardie veranderlike in die term. Aangesien x=x^1, is die orde van die veranderlike sonder 'n eksponent gelyk aan een. 'n Term met geen veranderlikes word 'n konstante term genoem, insluitende fraksies, irreële getalle, negatiewe getalle en komplekse getalle.

Byvoorbeeld,

:  -5x^2y\,

is 'n term. Die koëffisiënt is –5, die veranderlikes is *x* en *y*, die orde van *x* is twee en die orde van *y* is een.

Die orde van die term in sy geheel is die som van die ordes van elke veranderlike daarin. In die voorbeeld hierbo is dit 2 + 1 = 3.

'n Polinoom is 'n som van terme. Onderstaande is byvoorbeeld 'n polinoom:

:  3x^2 - 5x + 4\,.

Dit bestaan uit drie terme: die eerste se orde is twee, die tweede se orde is een en die derde se orde is nul. Hier staan "− 5x" vir "+ (−5)x", dus is die koëffisiënt van die middelste term&nbsp;−5.

Wanneer 'n polinoom in een veranderlike gerangskik word in die tradisionele volgorde, word die terme met die hoër orde geskryf voor die terme met die laer ordes. In die eerste term hierbo is die koëffisiënt&nbsp;3, die veranderlike is&nbsp;*x* en die eksponent is&nbsp;2. In die tweede term is die koëffisiënt&nbsp;–5. Die derde term is 'n konstante. Die **orde** van 'n nie-nul polinoom is die hoogste orde van enige van die terme. In bostaande voorbeeld is die polinoom 'n 2de orde polinoom.

## Kyk ook 
* Faktorisasie
* Kwadratiese vergelyking
* Derdegraadse vergelyking

## Eksterne skakels 
*
Acre (staat)

|-
| align=center colspan=2 | 200px|Map of Brazil highlighting the state
|-
|colspan="2" style="text-align:center;" | Ander Brasiliaanse state
|-
| style="white-space: nowrap;" | **Oppervlakte**
| style="white-space: nowrap;" | 152&nbsp;581,388 vk km
|-
| style="white-space: nowrap;" | **Bevolking** &nbsp; - Totaal &nbsp; - Digtheid
| style="white-space: nowrap;" |  686.652 (2006) 4,5 inw./vk km
|-| style="white-space: nowrap;" | **Demoniem**
| style="white-space: nowrap;" | *Acreano*
|-
| style="white-space: nowrap;" | **MOI** (2000)
| style="white-space: nowrap;" | 0,697 – medium
|-
| style="white-space: nowrap;" | **Tydsone**
| style="white-space: nowrap;" | MGT-3  
|}

duimnael|links|200px|Acre
**Acre** (amptelike afkorting: **AC**) is een van die 26 deelstate van Brasilië, met 'n oppervlakte van 152&nbsp;581 vierkante kilometer en sowat 686&nbsp;652 inwoners (2003).
Kleinstekwadratemetode

Die **kleinste-kwadratemetode** is 'n rekenkundige metode om die beste passing vir 'n kromme op 'n gegewe stel datapunte in 'n vlak te bepaal.  Die metode verleen sy naam aan die kriterium wat gebruik word om hierdie beste passing te bepaal, dit wil sê die passing word gemeet aan die totaal van die som van die kwadratiese afwykings (in 'n vertikale sin) vanaf die kromme.

Die metode is onafhanklik van mekaar deur Karl Friedrich Gauss en Adrien Marie Legendre ontwikkel.  In 1801 het Gauss die kleinste-kwadratemetode gebruik om 'n skatting van die baan van die pas ontdekte planetoïde, Ceres te maak.  Hy het noukeurig voorspel waar en wanneer Ceres weer sou verskyn.

Die kleinste-kwadratemetode in sy eenvoudigste, oorspronklike vorm is 'n metode om by 'n gegewe stel punte in die xy-vlak, wat veronderstel is om (min of meer) op 'n regte lyn te lê, die bes passende lyn te bepaal.  Die beste passing beteken dat die som van die gekwadreerde afwykings in die vertikale sin ten opsigte van die lyn so klein as moontlik is.

As ons die *i*-de meetpunt voorstel deur (x_i,y_i) en die verlangde lyn voorstel met:

:y=a+bx,

dan word die afwyking vir die d_i vir die punt gegee deur:

:d_i=y_i -(a+bx_i).

Lêer:Linreg.PNG

Die som van die kwadrate van alle afwykings is

:\sum_{i=1}^{n}{d_i^2}=\sum_{i=1}^{n}\left(y_i -(a+bx_i)\right)^2.

Dit kom dan daarop neer dat by die gegewe punte die parameters a en b so te bepaal dat die bostaande som op sy kleinste ('n minimum) is.  Dit lei tot die sogenaamde *normaalvergelykings* vir a en b:

:a \cdot n + b \sum{x}= \sum{y}
:a \sum{x} + b \sum{x^2} = \sum{xy},

waarvan die oplossing as volg uitgedruk kan word

:b=\frac{n\sum xy - \sum x\sum y}{n\sum x^2 - \sum x\sum x}
en
:a=\frac 1n\sum y -\frac 1n b\sum x=\bar{y}-b\bar{x}.

## Veralgemening 
Die **kleinste-kwadratemetode** is 'n metode om 'n model te pas op 'n aantal gemete waardes.  Die parameters van die model waarvoor dit geld dat die kwadrate van die afwykings van die gemete waardes ten opsigte van die model minimaal is, word gesoek.

As die model slegs onafhanklike parameters het, wat elkeen slegs in die eerste mag voorkom, kan 'n mens die kleinste-kwadratemetode toepas en met 'n enkele bewerking die optimale parameters verkry.  Hierdie variant staan bekend as 'n *lineêre kleinste-kwadratemetode*.  Let wel dat dit nie noodwendig beteken dat die model 'n regte lyn verteenwoordig nie!  Baie ingewikkelde modelle kan met lineêre metodes opgelos word.

As die model wel hoër magte bevat of daar bestaan korrelasies tussen die parameters, kan daar deur middel van 'n iteratiewe prosedure dikwels ook 'n goeie model bepaal word.  Hiervoor moet 'n mens 'n aantal kere 'n berekening uitvoer waar die lokale afgeleide van die modelfunksie gebruik word.  'n Mens moet egter wel 'n idee hê van waar 'n mens behoort te eindig, anders kan 'n mens moontlik die verkeerde (suboptimale) minimum bereik.

## Lineêre regressie 
Die kleinste-kwadratemethode vind onder meer toepassing by lineêre regressie. 

'n Vergelykbare rekenmetode waaby alle waardes nie vooraf bekend hoef te wees nie is die Kalman-filter.
Sakse-Anhalt

**Sakse-Anhalt** (Duits: *Sachsen-Anhalt*, [ˈzaːksn̩ˈʔanhaltʰ]; Nederduits: *Sassen-Anholt*) is 'n deelstaat van die Bondsrepubliek Duitsland. Die administratiewe hoofstad en grootste stad is Maagdeburg met 'n bevolking van 2&nbsp;135&nbsp;597 in 2024. Sakse-Anhalt grens aan die deelstate Nedersakse, Brandenburg, Sakse en Thüringen.

duimnael|links|Kaart van Sakse-Anhalt
Die deelstaat het in sy huidige vorm 'n baie kort tradisie aangesien dit net in die tydperk tussen 1947 en 1952 as 'n deelstaat van die deur Sowjet-Rusland besette Oos-Duitsland en latere Duitse Demokratiese Republiek bestaan het. As gevolg van 'n administratiewe hervorming is die deelstaat in 1952 ontbind en in twee distrikte, Halle en Maagdenburg, verdeel. Met die Duitse hereniging op 3 Oktober 1990 is Sakse-Anhalt as een van vyf nuwe oostelike deelstate herstig.

Die gebied aan die Harz-bergreeks, die middelloop van die Elberivier en die benedeloop van die Saale pronk nogtans met 'n ryk historiese en kulturele erfenis wat tot die vroegste periode van die Duitse ryksgeskiedenis teruggevoer kan word. Belangrike historiese gebeurtenisse, persoonlikhede en prosesse het hulle oorsprong in hierdie gebied gehad en dikwels ver buite sy grense uitgestraal soos byvoorbeeld die Reformasie. Martin Luther en Philipp Melanchthon, wat albei as professore by die Universiteit van Wittenberg werksaam was, het met hul reformatoriese werk die Duitse geloofswêreld blywend verander.

Daarnaas weerspieël ook Sakse-Anhalt se argitektoniese erfenis met kastele, slotte, katedrale en kerke langs die sogenaamde Romaanse Roete (Duits: *Straße der Romanik*) die geskiedenis van die gebied.

## Politiek 
Die Ministerpresidente sedert 1947:
* 1947–1949: Erhard Hübener (LDPD)
* 1949–1952: Werner Bruschke (SED)
* 1990–1991: Gerd Gies (CDU)
* 1991–1993: Werner Münch (CDU)
* 1993–1994: Christoph Bergner (CDU)
* 1994–2002: Reinhard Höppner (SPD)
* 2002–2011: Wolfgang Böhmer (CDU)
* 2011–2026: Reiner Haseloff (CDU)
* sedert 2026: Sven Schulze (CDU)

## Verwysings 
## Eksterne skakels 
*  
*  Amptelike webwerf
*
Pous Stefanus (II)

**Stefanus (II)** was die 92ste pous van die Rooms-Katolieke Kerk.

## Biografie 
**Pous Stefanus (II)** volg op 23 Maart 752 vir Pous Sagarias op, maar sterf weens 'n beroerte voordat hy in die amp bevestig is op 25 Maart 752.  Hy word opgevolg deur Pous Stefanus II.  
Die naam ‘Stefanus’ beteken 'gekroonde'.

## Pontifikaat 
Pous Stefanus (II) is wel wettige as pous verkies, maar nooit in die amp bevestig nie.  Hy sterf drie dae na sy verkiesing.  Tot 1961 is hy deur die Roomse Kerk as die 92ste pous erken.  In 1961 besluit die Vatikaan om hom as wettige pous te skrap omdat hy nooit biskop (van Rome) was nie.  Dit het die nommering van al die volgende pouse lelik omgekrap.  Sy opvolger het ook die naam Stefanus gehad en was tot 1961 die 93ste pous met die naam Stefanus III.  Tans is hy die 92ste pous met die naam Stefanus II, maar word gewoonlik in die literatuur aangedui as Stefanus II (III).

Sien die Lys van pouse (onderafdeling: Die spesiale geval van Pous Stefanus (II)) vir 'n verder bespreking.

## Bibliografie
* Davis, R. (2001) Book of the Pontiffs (English Translation of the Liber Pontificalis) Liverpool University Press.  
* Duff, Eamon. *Saints and Sinners: A History of the Popes*, Yale University Press, 2001. pp 62–63. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002, p.&nbsp;47. .

## Eksterne skakels 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia.

## Opvolging 
|}
Pous Stefanus

**Pous Stefanus** kan verwys na 'n aantal pouse van die Rooms-Katolieke Kerk, naamlik:

* Pous Stefanus I (254 – 257).
* Pous Stefanus (II) (752).
* Pous Stefanus II (752 – 757).
* Pous Stefanus III (767 – 772.
* Pous Stefanus IV (816 – 817).
* Pous Stefanus V (885 – 891).
* Pous Stefanus VI (896 – 897).
* Pous Stefanus VII (928 – 931).
* Pous Stefanus VIII (939 – 942).
* Pous Stefanus IX (1057–1058).
Wasili IV van Rusland

**Wasili IV Sjoeiski** (Russies: Василий IV Шуйский) (22 September 1552 – 12 September 1612) was van 1606 tot 1610, tydens die Tyd van Beroeringe, tsaar van Rusland ná die moord op Vals Dmitri I.

Hy is gebore as prins Wasili Iwanowitsj Sjoeiski en stam van grootprinse van Nizjni Nowgorod. Hy was een van die belangrikste bojare gedurende die bewind van Fjodor I en Boris Godoenof.

Hy reis op bevel van tsaar Boris na Oeglitsj om ondersoek in te stel na die dood van tsarewitsj Dmitri Iwanowitsj, die jong seun van Iwan die Verskriklike wat onder geheimsinnige omstandighede gesterf het. Sjoeiski rapporteer dat dit selfmoord was, hoewel daar gerugte is dat hy deur Boris laat vermoor is. Sommige vermoed dat Dmitri ontsnap het en ’n ander seun in sy plek vermoor is. Dit skep die teelaarde vir talle mense wat voorgee dat hulle Dmitri is (sien Vals Dmitri I en Vals Dmitri II).

Toe Boris sterf en sy seun, Fjodor II, die troon bestyg, verander Sjoeiski sy storie om in die guns te kom van Vals Dmitri I, wat probeer om die troon oor te neem deur voor te gee hy is die vermoorde tsarewitsj. Sjoeiski ken Vals Dimitri uit as die regte Dmitri ondanks die feit dat hy vroeër beweer het die seun het selfmoord gepleeg – en dit lei tot die moord op die jong Fjodor.

Sjoeiski sweer daarna saam teen Vals Dmitri en bewerkstellig sy dood in Mei 1606. Op 19 Mei 1606 word Sjoeiski verklaar tot tsaar. Hy regeer tot 19 Julie 1610, maar word nooit algemeen as tsaar erken nie. Hy het selfs in Moskou min gesag en word net op die troon toegelaat omdat daar niemand anders is om sy plek in te neem nie.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Vasili IV of Russia*
* D.I. Ilowaiski, *Die Gekwelde Periode van die Moskowiese Ryk*, Moskou, 1894. (Russies)
* S.I. Platonov, *Sketches of the Great Anarchy in the Realm of Moscow*, Sint Petersburg, 1899.
* D.V. Tswjeltef, *Tsaar Wasili Sjoeiski*, Warschau, 1901–1903. (Russies)
* http://www.1911encyclopedia.org/Shuisky_Basil_IV 1911encyclopedia (public domain)
Fortaleza

**Fortaleza** (Portugees: [fɔɦtaˈlezɐ], , letterlik: "vesting" of "fort"; amptelik: **Fortaleza de Nossa Senhora da Assunção**) is die hoofstad van die noordoostelike Brasiliaanse deelstaat Ceará met 'n oppervlakte van 312 vierkante kilometer en 'n bevolking van meer as 2,7 miljoen. Die stadsgebied word in die noorde deur die Atlantiese Oseaan begrens, terwyl die stede Patacuba, Eusébio, Maracanaú en Itaitinga ten suide en Caucaia ten weste van Fortaleza geleë is. Fortaleza lê tussen twee riviere, die Ceará in die weste en die Cocó in die ooste.

duimnael|links|Die Katedraal van Fortaleza
Die bewoners van Fortaleza staan in Brasiliaanse Portugees as *Fortalezenses* bekend. Die stad beskik oor 'n internasionale lughawe, Pinto Martinas, wat Fortaleza met ander Brasiliaanse metropole en bestemmings in die buiteland verbind. Die wit strande en polsende naglewe het van Fortaleza een van die gewildste bestemmings vir in- en uitheemse toeriste gemaak.

Net soos talle ander Brasiliaanse nedersettings langs die kus was Fortaleza aanvanklik 'n omstrede stad. Die dorp, waaruit Fortaleza later sou ontstaan, het hom sodoende in verskillende tydperke onder die oorheersing van Nederlanders, Portugese en die plaaslike Tabajara-volk bevind. In 1639 het die Nederlanders onder die bevel van Mathias Beck hier 'n fort opgerig wat tot vandag toe in die stadsentrum van Fortaleza lê. Nadat die Nederlanders deur 'n Portugese strydmag verdryf is, het die nedersetting sy huidige amptelike Portugese naam en in 1699 ook stadstatus gekry. In 1823 het Fortaleza die hoofstad van Ceará geword en omstreeks 1880 tot 'n beduidende uitvoerhawe vir katoen ontwikkel.

Vandag is Fortaleza met sy uitstekende toerisme-infrastruktuur en groeiende nywerheidsektor die ekonomiese sentrum van Noordoos-Brasilië. Sy akademiese en navorsingsinstellings, waaronder drie groot universiteite en 'n aantal kleiner tersiêre instellings, het onder meer die opbou van 'n inligtingstegnologiesektor bevorder wat nou steeds meer hoogs gekwalifiseerde spesialiste uit ander dele van die land lok. Fortaleza se Estádio Castelão is tydens beide die FIFA Sokker-Konfederasiebeker in 2013 en FIFA Sokker-Wêreldbekertoernooi in 2014 vir wedstryde gebruik. Dit sal ook een van die Brasiliaanse gasheerstede tydens die Vrouesokkerwêreldbeker 2027 wees.

## Verwysings 
## Eksterne skakels 
*  
*  Amptelike webwerf
*
Veranderlike

In rekenaarwetenskap en wiskunde is 'n **veranderlike** 'n simboliese verteenwoordiging wat op 'n hoeveelheid of uitdrukking dui.  In wiskunde word 'n veranderlike dikwels gebruik om 'n "onbekende" hoeveelheid aan te dui wat die vermoë het om te verander; in rekenaarwetenskap verteenwoordig dit 'n plek waar 'n waarde gestoor kan word.  Veranderlikes staan dikwels in teenstelling met konstantes wat bekende waardes het en onveranderlik is.

Die begrip het 'n soortgelyke betekenis in die fisiese wetenskappe en ingenieurswese: 'n veranderlike is 'n hoeveelheid waarvan die waarde tydens die verloop van 'n eksperiment (insluitende simulasies) kan verander, by verskillende monsters of tydens die bedryf van 'n stelsel.  Veranderlikes word onderskei van parameters, alhoewel 'n veranderlike in een konteks, as 'n parameter in 'n ander konteks gesien kan word.

In toegepaste statistiek is 'n veranderlike 'n meetbare faktor, eienskap of kenmerk van 'n indiwidu of 'n sntelsel&mdash;met ander woorde, iets wat verwag kan word om te varieer met tyd of tussen indiwidue.  Lukrake veranderlikes is 'n idealisering hiervan in wiskundige statistiek, waar hulle gedefinieer word as meetbare funksies van 'n waarskynlikheidsruimte na 'n meetbare ruimte.

## Geskiedenis 
\mathit{x} Verteenwoordig tipies 'n onbekende veranderlike.  Al kan enige letter gebruik word is \mathit{x} die algemene keuse.  Hierdie gebruik kan teruggespoor word na die Arabiese woord *šay* شيء = “ding”, wat in algebra en soortgelyk tekste in Ou Spaans opgeneem is met die uitspraak “šei”, en geskryf is as *xei* en later per gewoonte afgekort is na \mathit{x} (Die Spaanse uitspraak van “x” het sedertdien verander.  Ander bronne beweer dat die \mathit{x} 'n afkorting is van die Latynse *causa* wat 'n vertaling van die Arabiese شيء was.  Hoe dit ookal sy, dit het die gewoonte gevestig om letters te gebruik om hoeveelhede in algebra te verteenwoordig.  In wiskunde word 'n “skuinsdruk x” (x\!) dikwels gebruik om te verhoed dat dit met die vermenigvuldigingsteken verwar word.   Vanuit wiskunde het die gewoonte in die alledaagse kultuur ook gespruit om “X” te gebruik as 'n generiese plekhouer vir 'n veranderlike waarvan die waarde onbekend of geheim is, soos in *projek X* of *meneer X*.

## Algemene oorsig 
Veranderlikes word in wiskundige vergelykings gebruik.  In die vergelyking ***x** + 1 = 5*, is x 'n veranderlike wat 'n onbekende getal verteenwoordig.  Veranderlikes word dikwels verteenwoordig deur letters van die Romeinse alfabet, maar kan ook deur letters van ander alfabette, soos die Griekse alfabet en ander simbole verteenwoordig word.  In hierdie sin word veranderlikes as 'n "plekhouer" gebruik in baie vertakkinge van wiskunde.

### Benamingskonvensies vir veranderlikes 
In wiskunde in die algemeen is die letters wat die meeste gebruik word om veranderlikes voor te stel "x", "y", "n", "a" en "b"&mdash; "x" en "y" word die meeste gebruik omdat hulle dikwels ook gebruik word om die twee asse van 'n tweedimensionale grafiek voor te stel, terwyl "a" en "b" dikwels gebruik word om koëffisiënte van x en y in die algemene vorm van 'n linêere vergelyking voor te stel.
Analitiese meetkunde

duimnael|Cartesiese koördinate.

**Analitiese meetkunde** is die studie van meetkunde deur van algebraïse beginsels gebruik te maak.  Die gebruik van reële getalle om resultate oor kontinue lineêre meetkunde te lewer is afhanklik van Cantor-Dedekind se aksioma.  Gewoonlik word die cartesiese koördinatestelsel toegepas om vergelykings vir vlakke, lyne, reguit lyne en vierkante te manipuleer en soms ook in drie dimensies van mates.  'n Vereenvoudige definisie wat dikwels is skoolhandboeke weergegee word lui: dit is gemoeid met die definisie van meetkundige vorms in 'n numeriese  wyse en die ontrekking van numeriese inligting vanuit daardie voorstelling.  Die numeriese uitset kan egter ook 'n vektor of 'n meetkundige vorm wees. Sommige mense beskou analitiese meetkunde as die oorsprong van moderne wiskunde.

## Geskiedenis 
Die Griekse wiskundige Menaechmus het probleme opgelos en teoremas bewys deur gebruik te maak van 'n metode wat 'n sterk ooreenkoms getoon het met die gebruik van koördinate en daar word soms beweer dat hy analitiese meetkunde gebruik het.  Apollonius het in sy boek "De Sectione Determinata probleme bespreek wat betrekking gehad het op wat as 'n analitiese meetkunde in een dimensie beskryf kan word; die probleme het basies te doen gehad met die vind van 'n punt op 'n lyn wat in 'n sekere verhouding tot ander punte gestaan het.  Apollonius het sy werk later verder uitgebrei om 'n metode te ontwikkel wat soveel ooreenkomste toon met analitiese meetkunde dat sy werk soms beskou word as sou dit Descartes se werk met bykans 1800 voorafgegaan het.  Sy toepassing van verwysingslyne, 'n diameter en 'n raaklyn verskil in wese niks met ons moderne gebruik van die koördinaatraam nie, waar afstande wat gemeet word langs 'n diameter vanaf die raakpunt af, die absissa is; en die segmente parallel tot die raaklyn en  wat tussen die asse en die kromme gekruis word die ordinate is.  Hy het verder verwantskappe vasgestel tussen die absissa en die ooreenstemmende ordinate wat ekwivalent is aan die retoriese vergelyking van krommes.

## Verwysings en voetnotas
Pous Stefanus II

**Stefanus II (III)**  was die 92ste pous (of die 93ste voor 1961) van die Rooms-Katolieke Kerk.  Die nommering "II (III)" dui op die feit dat Pous Stefanus (II) voor 1961 as wettige pous getel is.

## Biografie 
**Pous Stefanus II (III)** is gebore in Sisilië uit die familie van die Orsini.  Hy het 'n jonger broer gehad met die naam Paulus wat later Pous Paulus I geword het.  Op 26 Maart  752 volg hy Pous Sagarias (of Pous Stefanus (II) as die as wettig getel word) op en regeer tot sy dood op 26 April 757.  Hy word opgevolg deur sy broer Pous Paulus I.  
Die naam ‘Stefanus’ beteken 'gekroonde'.

## Pontifikaat 
Tydens sy pontifikaat het die Lombarde onder leiding van koning Aistulf, Ravenna weer verower en begin om Rome onder druk te plaas.  Stefanus gaan persoonlik na Frankryk om hulp te soek by Pepyn die Korte, koning van die Franke.  Hy ontmoet Pepyn op 6 Januarie 754 by Ponthion.  Op 28 Julie 754 salf Stefanus Pepyn en sy familie en gee hom en sy nageslag die titel "patricius romanorum".  Dit het later die fondament van die Heilige Romeinse Ryk geword.  Pepyn het die pous toe gehelp, Italië twee keer binnegeval en die Lombarde verjaag.

Die relasies van die Roomse Kerk met die Bisantynse Ryk was in die dae baie sleg sedert de bewind van Pous Gregorius III.  Die Bisantyne het hulle eie probleme gehad onder andere met die Bulgare en die Kalifaat.

## Bibliografie
* Davis, R. (2001) Book of the Pontiffs (English Translation of the Liber Pontificalis) Liverpool University Press.  
* Duff, Eamon. *Saints and Sinners: A History of the Popes*, Yale University Press, 2001. pp 62–63. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002, p.&nbsp;47. .

## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia.

## Opvolging 
|}
Jens Stoltenberg

**Jens Stoltenberg** (gebore 16 Maart 1959 in Oslo) is 'n Noorse politikus, voorsitter van die Sosiaal-Demokratiese Arbeidersparty en het vanaf 17 Oktober 2005 tot 16 Oktober 2013 as eerste minister van Noorweë gedien. Stoltenberg was van 1 Oktober 2014 die 13de sekretaris-generaal van NAVO. Hy is op 1 Oktober 2024 deur die Nederlander Mark Rutte opgevolg.

Jens Stoltenberg is die seun van die politikus Thorvald Stoltenberg en sy vrou Karin. Sy familie is van Duitse afkoms en het in die 17de eeu vanuit Noord-Duitsland na Noorweë geëmigreer. Jens Stoltenberg is getroud met Ingrid Schulerud en het twee kinders.

Hy het tot 1987 ekonomie aan die Universiteit van Oslo studeer en 'n tyd lank as deeltydse joernalis vir die koerant *Arbeiderbladet* gewerk. Sedert 1993 is hy 'n afgevaardigde in die Noorse parlement, die Storting.

Tussen 1979 en 1989 het Stoltenberg as 'n bestuurslid van die Arbeidersparty se jeugorganisasie, *Arbeidernes Ungdomsfylking (AUF)*, en tussen 1985 en 1989 as die AUF se voorsitter en adjunkpresident van die Sosialistiese Jeuginternasionaal (IUSY) gefungeer. Sedert 1985 is hy 'n bestuurslid van die Arbeidersparty, en was in die periode tussen 1990 en 1992 ook voorsitter van dié party se bestuurskomitee in Oslo.

Tussen 1990 en 1992 was Stoltenberg daarnaas 'n lid van die parlementêre komitee op verdediging, 'n lid van die maatskaplike komitee (1991–1993) en voorsitter van die komitee vir ruolie en energie (1997–2000).

Sedert 1990 het Stoltenberg meermale as 'n lid van die Noorse regering gedien – tot in 1991 as staatssekretaris in die departement van omgewingsbewaring, tussen 1993 en 1996 as minister van energie en ekonomiese sake en tot in 1997 as minister van finansies.

Tussen Maart 2000 en die verkiesing van 2001 was hy die eerste minister van Noorweë. In November 2002 het hy Thorbjørn Jagland as voorsitter van die Noorse Arbeidersparty opgevolg en is in die nasionale verkiesing van 11 en 12 September 2005 as kandidaat van dié party tot die nasionale parlement verkies. As die leier van links-groen-regeringskoalisie is hy op 17 Oktober 2005 as opvolger van Kjell Magne Bondevik tot eerste minister van Noorweë benoem. Op 16 Oktober 2013 is hy opgevolg deur Erna Solberg.

Stoltenberg is op 28 Maart 2014 aangewys as NAVO se nuwe sekretaris-generaal en het op 1 Oktober 2014 die amp by Anders Fogh Rasmussen oorgeneem. Hy is op 1 Oktober 2024 deur die Nederlander Mark Rutte opgevolg.

## Eksterne skakels 
*  www.regjeringen.no: Kantoor van die Eerste Minister*
Pous Paulus

**Pous Paulus** kan verwys na 'n aantal pouse van die Rooms-Katolieke Kerk nl:

*Pous Paulus I (757 – 767).
*Pous Paulus II (1464 – 1471).
*Pous Paulus III (1534 – 1549).
*Pous Paulus IV (1555 – 1559).
*Pous Paulus V (1605 – 1621).
*Pous Paulus VI (1963 – 1978).
Pous Paulus I

**Paulus I** was die 93ste pous van die Rooms-Katolieke Kerk.

## Biografie 
**Pous Paulus I** is gebore ongeveer in die jaar 700 in Rome. Op 29 Mei 757 volg hy sy ouer broer Pous Stefanus II op en regeer tot sy dood op 28 Junie 767. Hy word opgevolg deur Pous Stefanus III. Die naam ‘Paulus’ beteken 'die kleintjie'.

## Pontifikaat 
Onder die pontifikaat van sy broer en voorganger Pous Stefanus II was Paulus 'n deken en voer namens die pous onderhandelings met die Lombarde.

Na die dood van sy broer word hy as pous verkies in weerwil van 'n minderheid wat aartsdeken Theofilactus voorgestel het. Hy verbeter die betrekkinge met die Franke, Lombarde en die Bisantynse Ryk. Hy word deur die koning van die Lombarde Desiderius en die koning van die Franke Pepyn die Korte aangestel as arbiter in hulle stryd oor grondregte.

## Verering 
Pous Paulus I word in die Rooms-Katolieke Kerk vereer as 'n heilige. Sy feesdag is op 28 Junie.

## Bibliografie 
* Davis, R. (2001) Book of the Pontiffs (English Translation of the Liber Pontificalis) Liverpool University Press. 
* Duff, Eamon. *Saints and Sinners: A History of the Popes*, Yale University Press, 2001. bl. 62–63. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002, bl.&nbsp;47. .

## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia.

## Opvolging 
|}
Pous Stefanus III

**Stefanus III (IV)** was die 94ste pous van die Rooms-Katolieke Kerk.  Weens die statusverandering van Pous Stefanus (II), was Stefanus III vanaf die begin van die 13de eeu tot 1961 bekend as Stefanus IV en was hy die 95ste pous.  Sien Lys van pouse (die onderafdeling: Die spesiale geval van Pous Stefanus (II)) vir volle besonderhede.

## Biografie 
**Pous Stefanus III (IV)** is gebore in Sisilië die seun van Olivus.  Op 7 Augustus  767 volg hy Pous Paulus I op en regeer tot sy dood op 24 Januarie 772.  Hy word opgevolg deur Pous Adrianus I.  
Die naam ‘Stefanus’ beteken 'gekroonde'.

## Pontifikaat 
Pous Stefanus III is as pous gekies na die kort pontifikaat (wat met geweld afgedwing is) van Teenpous Constantinus II en die een dag van die bewind van Teenpous Filippus.  Stefanus was 'n harde man waarvan verwag is dat hy met Constantinus sou afreken.  In  April 769 belê hy 'n sinode waarop Constantinus tot lewenslange boetedoening in 'n klooster veroordeel word.  Ook is daar besluit dat die pous voortaan slegs deur kardinale gekies word, sonder inmenging van buite.  Die besluit was veral gemik teen wêreldlike maghebbers, met die doel om misstande soos met die verkiesings van Constantinus en Filippus te voorkom.  Die onafhanklikheid van die pous ten opsigte van konings en ander maghebbers is daardeur vergroot.  Dit het egter nog eeue geduur voordat die besluit ook de facto geïmplementeer is.

Later in 769 het die Lombardiese koning Desiderius Constantinus laat vermoor, waarskynlik op aandrang van Stefanus.

Stefanus was tydens sy bewind nou betrokke by die magstryd tussen Karloman I en Karel die Grote.

## Bibliografie
* Davis, R. (2001) Book of the Pontiffs (English Translation of the Liber Pontificalis) Liverpool University Press.  
* Duff, Eamon. *Saints and Sinners: A History of the Popes*, Yale University Press, 2001. pp 62–63. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002, p.&nbsp;47. .

## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse Wikipedia.

## Opvolging 
|}
Sepang Internasionale Renbaan

Die **Sepang Internasionale Renbaan** is geleë langs die Kuala Lumpur Internasionale Lughawe en 20&nbsp;km buite die stedelike gebied van Kuala Lumpur in Maleisië.

## Uitleg en fisiese uitdagings 
Die baan bied 'n groot fisiese uitdaging omdat dit vele hoëspoeddele en ook skerp draaie insluit. Die gebied word ook gekenmerk deur warm en bedompige weersomstandighede wat baie onvoorspelbaar is en dus vinnig kan verander.

## Geskiedenis 
Die baan is deur die Duitse argitek, Hermann Tilke, ontwerp. Konstruksie het vroeg in 1998 begin en is in September 1999 voltooi, betyds vir die eerste Formule Een Maleisiese Grand Prix, wat deur Eddie Irvine in 'n Ferrari gewen is.

Die finale Formule Een-motorwedren was op 1 Oktober 2017.

Die Grand Prix Motorfietskampioenskap word elke jaar sedert 2000 hier gehou.
Movement for Democratic Change

Die **Movement for Democratic Change** (**MDC**) is 'n Zimbabwiese politieke party wat onlangs in twee geskeur het. Die hoof-faksie word gelei deur Morgan Tsvangirai en Arthur Mutambara is die leier van die wegbreekparty. Die party is in 1999 as 'n opposisieparty gestig om die Zimbabwe African National Union - Patriotic Front teen te staan wat deur President Robert Mugabe gelei word. Die MDC is gevorm uit 'n breë koalisie van burgerlike groepe en indiwidue wat 'n veldtog vir 'n "Nee" stem in die 2000 referendum in Zimbabwe voorgestaan het, veral die Zimbabwe Congress of Trade Unions.

## Geskiedenis 
In Februarie 2000 het ZANU-PF 'n referendum oor die grondwet gehad. Die voorgestelde veranderinge sou toekomstige presidente tot twee termyne beperk , maar aangesien dit nie terugwerkend sou wees nie, sou dit Mugabe toelaat om nog twee termyne as president te dien. Dit sou ook aan die regering en militêre amptenare immuniteit teen vervolging verleen vir enige onwettige dade wat gepleeg is tydens hul ampstermyne. Dit het ook die onteiening van grond in blanke besit gewettig vir herverspreiding aan swart boere sonder enige vergoeding. Die referendumvoorstelle is verslaan deur 'n sterk stedelike stem. Hierdie resultaat was vir ZANU-PF 'n verleentheid kort voor parlementêre verkiesings wat in middel April gehou sou word. Die suksesvolle veldtog deur die MDC in dié referendum, het die aansien van die MDC baie laat styg.

Tydens die 2000 parlementêre verkiesings het die MDC 57 van die 120 setels gewen. Dit was die eerste keer dat 'n opposisie party meer as 'n handvol setels kon verower sedert die samesmelting van ZANU en ZAPU in 1988. Die MDC het dominante steun in die meeste stedelike gebiede en in Matabeleland geniet. Die MDC het al die setels in die twee grootste stede, Harare en Bulawayo gewen en slegs twee in Matabeleland verloor.

Hierdie verkiesing is deur internasionale waarnemers vanuit die Britse gemenebes, Noorweë en die Suid-Afrikaanse parlementêre afvaardiging beskryf as nie vry en regverdig nie.

## Verwysings en bronne
Roetetabel

In rekenaarnetwerke is 'n **roetetabel** 'n elektroniese tabel of databasis wat gestoor word op 'n roeteerder of 'n netwerkrekenaar. Die roetetabel stoor die roetes (en in sommige gevalle die voorkeurgewigte wat met daardie roetes gepaardgaan). Hierdie inligting bevat die topologie van die netwerk in die onmiddellike omgewing daarvan. Die saamstel van roetetabelle is die hoofdoel van roeteringsprotokolle en statiese roetes. 

Roetetabelle word gewoonlik nie direk gebruik vir pakket aansture in moderne roetebepalerargitekture nie, maar word eerder gebruik om die inligting vir 'n kleiner aanstuurtabel te verkry wat slegs die roetes bevat wat deur die roeteringsalgoritme gekies is as die voorkeurroetes vir pakket aansture, dikwels in 'n saamgeperste- of voorafsaamgestelde formaat wat geoptimiseer is vir stoor- en opsoekdoeleindes op die hardeware.

## Inleiding 
'n Roetetabel gebruik dieselfde begrip as die gebruik van 'n kaart vir die aflewering van posstukke. Wanneer 'n nodus data moet versend na 'n ander nodus op 'n netwerk, moet dit weet waarheen dit gestuur moet word. As die toestel nie direk aan die bestemmingsnodus verbind is nie, moet dit 'n ander manier vind om die pakket te stuur. Wanneer 'n nodus nie weet hoe om die pakket aan te stuur nie, word die IP-pakket na 'n deurgangspoort op die lokale area netwerk gestuur. Aangesien dit 'n ingewikkelde taak is om die roete na die korrekte bestemming vir die pakket te bepaal, moet die deurgangspoort tred hou van die manier waarop die pakket afgelewer moet word. 'n Roetetabel is die manier waarop hierdie data gestoor word, 'n soort kaart van die netwerk. Dit is 'n databasis wat tred hou van die paaie wat gevolg kan word en verskaf hierdie inligting aan die nodus wat die data versend.

Hop-vir-hoproetering werk deur alle direk bereikbare bestemmings se adresse vanaf die gegewe roetebepaler te lys. Gegewe dat die roetetabel se data konsekwent is, is 'n eenvoudige algoritme om pakkette aan te stuur na die volgende *hop* op pad na die bestemming voldoende om enige pakket by sy bestemming uit te kry. Hop-vir-hoproetering is 'n grondliggende eienskap van die IP internetwerklaag.

## Verwysings
Pous Adrianus

**Pous Adrianus** kan verwys na 'n aantal pouse van die Rooms-Katolieke Kerk nl:

*Pous Adrianus I (772 – 795).
*Pous Adrianus II (867 – 872).
*Pous Adrianus III (884 – 885).
*Pous Adrianus IV (1154 – 1159).
*Pous Adrianus V (1276).
*Pous Adrianus VI (1522 – 1523).
2004 Formule Een-seisoen

80px|linksregs|120px

## Kalender 
## Oorsig oor die seisoen 
Michael Schumacher het gedomineer deur die eerste 5 renne in Australië, Maleisië, Bahrein, San Marino en Spanje te wen. In Monaco het Jarno Trulli sterk druk van Jenson Button weerstaan om sy eerste oorwinning te behaal nadat Schumacher vroeër 'n ongeluk gemaak het. Schumacher het die volgende 7 renne in Europa (Duitsland), Kanada, VSA, Frankryk, Brittanje, Duitsland en Hongarye gewen.

In België het Kimi Räikkönen sy eerste ren gewen en Michael Schumacher het sy 7de wêreldtitel gewen en in Italië en China het Barrichello gewen. Ná die oefensessies en kwalifisering uitgestel is tot die oggend van die Japannese Grand Prix weens 'n tifoon, het Michael Schumacher sy laaste ren vir die jaar gewen.

Juan Pablo Montoya het die laaste ren van die jaar en sy laaste ren vir Williams in Brasilië gewen nadat hy druk van sy toekomstige spanmaat, Kimi Räikkönen, weerstaan het toe reën voor die ren vir 'n nat wegspring gesorg het.
Nylon

duimnael|regs|300px|Klimtou wat van Nylon vervaardig is.
duimnael|regs|300px|Molekulêre model van Nylon

**Nylon** is 'n generiese naam vir 'n reeks sintetiese polimere wat as poli-amiede bekend staan en is vir die eerste keer op 28 Februarie 1935 deur Wallace Carothers by DuPont vervaardig. Nylon is een van die mees gebruikte polimere wat as 'n vesel aangewend word.

## Oorsig 
Nylon is 'n termoplastiese sy-agtige materiaal, wat vir die eerste keer in die maak van tandeborsels (1938) gebruik is en toe later vir die meer bekende gebruik in "nylon"-broekiekouse (1940). Dit word uit herhalende eenhede gemaak wat soos by natuurlike sy deur peptiedverbindings ('n ander naam vir amied-verbindings) aaneengeskakel is, wat ook as poli-amiede (PA) bekend staan. Nylon was die eerste kommersieel suksesvolle polimeer en die eerste sintetiese vesel wat geheel en al uit steenkool, water en lug vervaardig is. Eers word 'n monomeer met 'n intermediêre molekulêre massa berei, wat dan met mekaar reageer om langer polimeerkettings te vorm.

Nylon was aanvanklik bedoel as 'n vervanging vir sy en het dit wel in baie produkte vervang namate sy tydens die Tweede Wêreldoorlog skaars begin word het. Dit het sy ook vir militêre doeleindes vervang soos in die vervaardiging van valskerms, koeëlvaste baadjies en is ook in baie soorte voertuigbande gebruik.

Nylonvesels leen hul tot aanwending in baie toepassings insluitende materiale, trourokke, matte, snare van musiekinstrumente en tou. 

Soliede nylon kan ook vir onderdele in masjienerie soos ratte en ander komponente gebruik word wat aan lae- tot medium spanning onderhewig is en voorheen in metaal gegiet is. Ingenieursgraad-nylon word deur ekstrusie, gietwerk en inspuitgietwerk berei. Die 6/6 Nylon 101-tipe is die algemeenste graad nylon en Nylon 6 word die meeste vir gietstukke gebruik. Nylon kan ook in glas- en molibdeensulfiedversterkte vorms verkry word wat die strukturele sterkte en impakbestandheid asook die styfheid en wrywingskoëffisiënt verbeter.

## Chemie 
Nylon is 'n kondensasie-kopolimeer wat deur die reaksie van gelyke dele van 'n diamien en 'n karboksielsuur gevorm word om 'n peptiedverbinding aan albei kante van elke monomeer te vorm in 'n proses wat met polipeptied- biologiese polimere ooreenstem. Die numeriese agtervoegsel dui op die aantal koolstof-atome wat deur die monomere bygedra word; die diamien eerste en die suur tweede. Die algemeenste tipe is nylon 6-6 wat daarop dui dat die diamien (heksametileendiamien) en die suur (adipiensuur) elkeen 6 koolstowwe tot die polimeerketting bydra. Soos met ander kopolimere soos poli-esters en poliuretane bestaan elkeen van die herhalende eenhede in die ketting uit een van die monomere elk, sodat hulle mekaar in die ketting afwissel.
Agorafobie

Ongeveer die helfte van die mense wat aan paniekversteurings ly, ontwikkel later ook agorafobie.
Agorafobie word beskryf as 'n vrees vir oop ruimtes, wat eintlik misleidend is. Die woord agora, wat aan die Grieks ontleen is, beteken letterlik "'n vrees vir die markplek" (in die antieke samelewing 'n groot, oop ruimte in die dorp of stad). In die ergste graad word agorafobie gekenmerk deur 'n verlammende vrees om in 'n plek of situasie te wees waar die persoon voel ontsnapping is nie moontlik of hulp is nie naby in geval van 'n aanval nie.

Persone wat aan hierdie versteuring ly, voel dikwels slegs in hul huise werklik veilig en gevolglik beperk hulle hulle dikwels tot hierdie gebied.

'n Variasie van dié siektebeeld is dat die persoon 'n vrees het om alleen tuis te wees. Nog ander vrees dit om tussen 'n menigte te wees of om in 'n ry te staan, terwyl daar ook diegene is wat doodeenvoudig oop ruimtes vrees. Die pasiënte beraam dikwels ingewikkelde planne net om die gevreesde plekke en situasies te vermy.

## Sien ook 
* Fobie
* Angssteuring
Annonay

**Annonay** is 'n dorp en kommune in die noorde van die Ardèche *département* in Frankryk.  Dit is die digs bevolkte kommune in Ardèche.

## Geografie 
Annonay is'n paar kilometer van die Rhône-rivier en 75&nbsp;km ten suide van Lyon en 40&nbsp;km vanaf Saint-Étienne geleë.

Annonay is gebou op die heuwel wat uitkyk op die diep klowe waar die Deûme- en die Cance-riviere saamvloei.  Die water van hierdie riviere word gebruik om krag aan die dorp en sy fabrieke te verskaf.  'n Nabygeleë dam noord-wes vanaf die dorp wat oor die Ternay, 'n vertakking van die Deûme, gebou is, verskaf water vir nywerheids- en huishoudelike gebruik in die dorp.